কেন্দ্রীয় কর্মসুচীর অংশ হিসেবে শনিবার বিকেলে বিএনপি শহরে বিক্ষোভ মিছিল ও সমাবেশ করেছে। সদর থানা ও পৌর বিএনপির উদ্যোগে দলীয় কার্যালয় থেকে মিছিলটি বের হয়ে শহরের প্রধান প্রধান সড়ক প্রদক্ষিন শেষে শহরের সাটু হল মোড়ে পথসভা করে।  পথসভায় বক্তব্য রাখেন বিএনপি নেতা পৌর মেয়র আব্দুল মতিন, থানা বিএনপির সাধারণ সম্পাদক তসিকুল ইসলাম তসি, সাংগঠনিক সম্পাদক আমিনুল ইসলাম মতি, পৌর শাখার সাধারণ সম্পাদক এ্যাড. ময়েজউদ্দিন। সভায় বিরোধী দলীয় চীফ হুইপ জয়নাল আবেদিন ফারুরেক উপর পুলিশী হামলার তীব্র নিন্দা জানানো হয় এবং হামলাকারী দুই পুলিশ সদস্যের গ্রেফাতার দাবি করা হয়। সমাবেশে বক্তারা বিরোধী দলীয় চীফ হুইপ জয়নাল আবেদিন ফারুকসহ চাঁপাইনবাবগঞ্জ জেলা বিএনপির সাধারণ সম্পাদক সৈয়দা আশিফা আশরাফি পাপিয়ার বিরুদ্ধে দায়ের হওয়া মামলা প্রত্যাহার এবং আগামী ১০ ও ১১ জুলাই ৩৬ ঘন্টার লাগাতার হরতাল কর্মসুচী পালনের জন্য নেতা-কর্মীদের প্রতি আহবান জানান।